Abéché

Ang Abéché (Arabe: أبشي, ʾAbishī) ay ang pang-apat na pinakamalaking lungsod ng Chad at ang kabisera ng Rehiyon ng Ouaddaï. Pinaglilingkuran ito ng Paliparan ng Abéché. Nasa loob nito ang mga labi ng sinaunang kabisera, kasama ang mga palasyo, mosque, at puntod ng mga dating sultan.

Kasaysayan

Ginawang kabisera ang Abéché ng Sultanato ng Wadai noong dekada-1890, pagkaraang naubos na ang mga balon ng Ouara, ang dating kabisera. Noong 1909, sinalakay ng mga kawal ng Pransiya ang kaharian at nagtatag ng kampamento sa Abéché. Kinuha ng Pransiya ang kapanyarihan, at napilitang talikuran ng sultan ang trono. Sa panahong iyon, pinakamalaking lungsod ng Chad ang Abéché na may 28,000 katao, ngunit nabawas sa 6,000 katao noong 1919 ang populasyon dahil sa mga epidemya. Ibinalik ang sultanato sa utos ng pamahalaang Pranses noong 1935, at naging hari si Muhammed Ouarada, tagapagmana sa trono kasunod ng kaniyang ama.to the throne after his father became king.

Dating isa sa mga moog ng Arabong ruta ng kalakalan ng mga alipin, kilala ngayon ang Abéché sa kanilang pamilihan, moske, liwasan (ang Place de l'Indépendance) at para sa palasyo ng sultan. Mayroon ding mga paaralan, isang ospital at isang pamantasan ang Abéché, at isa ito sa mga pangunahing kampamento ng Armee Nationale du Tchad ANT. May isang maliit na paliparan , Airport ID: AE, na pinapatakbo mula pagsikat hanggang paglubog ng araw (SR-SS) na may mga lipad patungong pambansang kabisera na N'Djamena.

Demograpiya

Ekonomiya
Pinaliligiran ang Abéché ng sabana at isa itong mahalagang sentro ng pangangalaga ng mga baka. Isa sa mga industriya ng lungsod ang paggawa ng mga kumot na gawa sa buhok ng mga kamelyo.

Transportasyon

Mayroon itong mga pangunahing daan na nag-uugnay nito sa N'Djamena gayundin sa Sarh, at sa kalapit na bansang Sudan. Pinaglilingkuran din ito ng Paliparan ng Abéché.

Edukasyon
Nasa lungsod ang paaralang Lycee Franco-Arabe.

Klima

Pinakamainit ang Abéché sa mga pangunahing lungsod ng Chad. Nakararanas ito ng 336 na araw sa isang taon na may mga temperaturang higit sa . Nasa kalagitnaan ng taon ang tag-ulan nito, mula Hunyo hanggang Setyembre. Ang mga pinakamainit na buwan ay mula Marso hanggang Hunyo. Ibinubukod ng Köppen-Geiger climate classification system ang klima ng lungsod bilang mainit na klimang medyo-tuyo (BSh). Isa ito sa mga pinakamainit na lungsod sa daigdig na may karaniwang araw-araw na pinakamataas na temperatura na higit sa 36 degrees Celsius, at karaniwang araw-araw na tamtaman ng mga 29 degrees Celsius.

Talasanggunian

Mga pamayanan sa Chad